cyanic-selkie/wikianc huggingface dataset:
Tønsberg Society of Jazz & Poetry
Fregatten var vannhullet for datidens forfattere, lyrikere og kunstnere som hadde en tilknytning til Vestfold og i særdeleshet Tønsberg-distriktet. Her vanket Aasmund Brynildsen, Karin Bang, Gunnar Bull Gundersen, Harald Sverdrup, Stein Mehren, Mathis Mathisen, Knut Ødegård, Jens Bjørneboe, Bjørn Gunnar Olsen, Idar Kristiansen, Niels Fredrik Nielsen, Øyvind Thorsen og andre.
I og med at det befant seg et flygel i et hjørne på restauranten i denne bygningen, som også huset Hotel Maritim, hadde man anledning til å fremføre jazz med lokale og tilreisende musikere. Konseptet som utviklet seg på lørdagskveldene besto av to jazzavdelinger med kunstneriske innslag fra tilstedeværende eller inviterte diktere og/eller skuespillere. Innslagene var inspirert av strømningene i tiden som sprang ut fra Beat-generasjonen-miljøet fra vestkysten av USA, med eksponenter som Allen Ginsberg og Jack Kerouac. Det var også noen større konsertarrangementer med for eksempel Jan Garbarek Kvartett med Jan Erik Vold. Dette var ting som kunne trekke over 400 publikummere, men først etter at Hotel Klubbens store bankettsal var blitt tilgjengelig.
Den 7. desember 1967 ble Tønsberg Jazz & Poetry satt på Norgeskartet. Randi Hultin kom ned med stjernesaksofonisten til Charles Mingus, Clifford Jordan og bassisten Arild Andersen. Deler av klubbens virkeområde ble senere adoptert av den lokale klubben Urijazz (etablert i 1979).
Årets Læringshelt
Årets Læringshelt er en pris som deles ut hvert år i forbindelse med Læringsdagene for voksne. Prisen tildeles en person som, på tross av ulike hindringer, gjennom sin læring som voksen har endret sin livssituasjon. Prisen ble delt ut første gang i 2003. Juryen oppnevnes hvert år av arbeidsutvalget i Læringsdagene for voksne og består av representanter for Vox, Utdanningsdirektoratet og studieforbund. Prisen består av en sjekk på kr 10 000,- og et diplom.
Formål
Prisen Årets læringshelt har som formål å verdsette en person som i voksen alder har endret sin livssituasjon ved å ta utdanning og opplæring og som gjennom dette også har inspirert og motivert andre til å gjøre det samme. Prisen skal bidra til å gjøre feltet voksnes læring kjent og fokusere på alles mulighet til å endre sitt liv gjennom egen læring.
Kriterier
Prisen tildeles personer som har brukt utdanning og læring for å komme seg videre i livet, og som har klart det, tross ulike hindringer i livsløpet. Disse hindringene kan ha vært basert på alder, kjønn, fysisk eller psykisk funksjonshemming, mangelfull grunnutdanning eller sosiale eller kulturelle forhold. Utdanningen som har ført til en dokumentert ny livssituasjon kan ha vært kort eller lang, formell eller ikke-formell, teoretisk og/eller praktisk.
Referanser
Læringsdagenes nettside om Årets Læringshelt Statutter for prisen (PDF)
Etiopiske adelstitler
Etiopiske adelstitler omfatter en rekke titler som har blitt brukt i Etiopia. Frem til avskaffelsen av monarkiet i 1974 var det to former for adel i landet: Mesafint (Ge'ez መሳፍንት masāfint, moderne mesāfint, entall መስፍን masfin, moderne mesfin, «prins»), som sikter til prinser, eller den arvelige adelen, som dannet den øvre herskende klassen, mens Mekwanint (makʷanin, moderne mekʷenin eller መኮንን  mekonnen, «guvernør») var utnevnte adelsmenn, som dannet mesteparten av adelen. Inntil det 20. århundre var den mektigste menneskene ved hoffet generelt Mekwanint utnevnt av monarken, mens regionalt hadde Mesafint større innflytelse og makt. Keiser Haile Selassie innskrenket sterkt makten til Mesafint til fordel for Mekwanint.
Gitaru vannkraftverk
Gitaru vannkraftverk med Gitaru-demningen er et vannkraftverk i elva Tana i Kenya. Kraftverket har installert 225 MW brutto produksjonseffekt, fordelt på 3 turbiner. Anlegget stod ferdig i 1999. Dette er landets kraftigste vannkraftverk. Operatør er det statlige energiselskapet KenGen.
Tante Augusta
Tante Augusta (engelsk: Travels with My Aunt) er en humoristisk roman av Graham Greene fra 1969. Den ble filmatisert av George Cukor i 1972, men avvek i stor grad fra romanen. Giles Havergal skrev en dramatisering for scenen med premiere i Glasgow i 1989.
Romanens hovedperson, den pensjonerte banksjefen «Henry Pulling», møter i sin mors begravelse sin tante «Augusta», som han ikke har sett på over femti år. Etterhvert som han blir kjent med tanten lærer han også hennes livshistorie å kjenne, og gir til slutt opp sin tidligere «kjedelige» tilværelse i England. Romanen begynner med at Pulling møter sin tante og hun forteller ham at hans mor ikke var hans mor og hans far har vært død for mer enn førti år. Han reiser med henne, først til Brighton, deretter fra Paris til Istanbul, og blir trukket inn i tantens levevis og får vite mer om hennes fortid.
Walker (TV-serie)
Walker er en amerikansk fjernsynsserie skapt av Anna Fricke og produsert av CBS Studios. Den hadde premiere 21. januar 2021 på The CW.
Serien er en reboot av Walker, Texas Ranger, som ble sendt mellom 1993 og 2001. Tittelrollen spilles av Jared Padalecki.
Gode gamle viser frem fra glemselen
Gode gamle viser frem fra glemselen er den tredje visesamlingen til Per Johan Skjærstad, mannen bak plateserien Frem fra Glemselen. Tidligere har han gitt ut Frem fra glemselen - Kjente viser fra en svunnen tid og Viser på vandring, basert på TV-programmet ved samme navn. Denne boken kom ut på Gyldendal i 1982, og inneholdt 85 gamle viser, de fleste ennå ikke innspilt på plate i 1982. Det var da kommet ut 11 «Frem fra glemselen»-plater.
Fordordet i boka er skrevet av Kurt Bakkemoen, musikkjournalist i VG, og han forteller litt om Skjærstad, om plateseriens salgstall og litt om skillingsviser. Også Georg Keller skriver en omtale av boken, og plateserien, og berømmer Skjærstad for hans arbeide.
Banat
Banat (omtales også i bestemt form: Banatet) er en geografisk og historisk region i det østlige del av Sentral-Europa. Den historiske regionen Banat er i dag delt mellom tre land: Den østlige delen ligger i Romania (fylkene Timiș, Caraș-Severin, Arad og Mehedinți), den vestlige delen i Serbia (Serbisk Banat, hovedsakelig i Vojvodina, bortsett fra et lite område i Sentral-Serbia) og en liten nordlig del som ligger i Ungarn (provinsen Csongrád). Regionens historiske grenser utgjøres av tre elver: Mureș i nord, Tisza i vest og Donau i sør, samt regionene Transilvania og Valakia i øst.
Navnet
Navnet kommer fra betegnelsen «banat» som var en generell betegnelse for en grenseprovins ledet av en militær guvernør, eller ban, i gammel sørslavisk språk. I serbokroatisk har ban betydningen «herre, hersker», avledet fra persiske ban, «fyrste, herre, guvernør», beslektet til sanskrit pati, «vokter, beskytter». Derav banat, «distrikt styrt av en ban», med den latinske endelsen -atus. Det persiske ordet kom til slavisk kanskje via avarene.
Tidligere var det tre banater som delvis eller fullstendig omfattet det området som er referert til i det nåværende området som Banat: Banat Severin; Banat Lugos og Karansebes; og Banat Temeswar. Banat uten andre tillegg refererer vanligvis til det historiske Banat Temeswar som tok denne tittelen/navnet etter 1718 med Passarowitz-traktaten. Navnet var også benyttet fra 1941 til 1944 under Aksemaktenes okkupasjon for en kortvarig politisk enhet og som utgjorde kun dagens serbiske del av det historiske Banat.
Navnet Banat er likt i ulike språk i regionen: rumensk: Banat, serbisk: Banat eller Банат (serbisk uttale: [bǎnaːt]), ungarsk: Bánát eller Bánság, bulgarsk: Банат, tysk: Banat (tysk uttale: [bǎnoːt]), ukrainsk: Банат, tyrkisk: Banat, slovakisk: Banát, tsjekkisk: Banát, kroatisk: Banat, gresk: Βάνατον, Vànaton. En del av disse språkene vil også ha andre betegnelser fra deres egen referanseramme for å beskrive denne historiske og geografiske regionen.
Historie
I antikken var Banat en del av kongeriket Dakia, og senere den romerske provinsen av samme navn. På 400- og 500-tallet slo serbere seg ned i området. Flere århundrer senere kom det under Ungarn. Det osmanske riket erobret regionen i 1526. I 1718 ble Banat østerriksk og fikk navnet Temescher Banat. I 1867 ble Banat integrert i kongedømmet Ungarn (del av Østerrike-Ungarn).
Etter den første verdenskrig ble Banat delt: Fredsavtalen i Trianon av 4. juni 1920 fastslo at 18 945 km² skulle avstås til Romania, 9 307 km² til Jugoslavia og 217 km² skulle forbli ungarsk.
Befolkningen i Banat var frem til 1944 svært blandet. Etter at Banat ble østerriksk fremmet de østerrikske herskerne katolsk (særlig tysk) innvandring i området. Nybyggerne kom blant annet fra Pfalz, Schwaben, Bayern, Hessen, Niederösterreich, Oberösterreich og Alsace, i tillegg til mindre antall fra Frankrike, Italia og Spania. Samlebetegnelsen for de tyskspråklige innbyggerne var Banater Schwaben.
I tillegg til ungarere, rumenere, serbere og tyskere fantes det også slovaker, rutenere og armenere. Mange bosetninger i det østlige Banat var hovedsakelig bebodd av tyskere, også i regionens viktigste by Timișoara, hadde hovedsakelig tysk befolkning fram til den annen verdenskrig.
I det serbiske Vest-Banat forsvant den tyske minoriteten etter annen verdenskrig fullstendig, som følge av flukt, deportasjon til russisk slavearbeid, utryddelse, fordrivelse eller utvandring. I rumensk Banat fant det derimot ikke sted noen organisert fordrivelse. Men som følge av utvandring, hovedsakelig fra 1960-årene til 1980-årene, har antallet tyskere i rumensk Banat blitt sterkt redusert, selv om stedsnavn rundt provinshovedstaden Timișoara som Altringen, Bethausen, Gottlob, Iohanisfeld, Lenauheim, Liebling, Nitzkydorf eller Gherman minner om den tyske historien i området.
Kultur
Nobelprisvinneren i litteratur fra 2009, Herta Müller, vokste opp i det tyskspråklige Banat i Romania. Hun utvandret til Vest-Tyskland i 1987. Mange av bøkene hennes handler om eller er fortalt fra perspektivet til den tyske folkegruppen i Romania som hun selv tilhører.
Vinter-OL 1968
Vinter-OL 1968 var de 10. olympiske vinterleker og ble arrangert fra 6. februar til 18. februar 1968 i Grenoble i Frankrike.
Norge ble beste nasjon. Frankrikes egen Jean-Claude Killy ble lekenes forgrunnsfigur med gull i slalåm, storslalåm og utfor. Norge tok fire gull i langrenn: Både herrelaget og damelaget gikk til topps i stafetten, Harald Grønningen vant 15-kilometeren, mens Ole Ellefsæter vant femmila. I tillegg vant Magnar Solberg 20 km skiskyting, og Fred Anton Maier vant 5 000-meteren på skøyter.
For første gang tillot Den internasjonale olympiske komitéen (IOK) at Vest-Tyskland og Øst-Tyskland fikk delta med adskilte tropper. For første gang ble det også foretatt dopingtester av utøvere. Det var også første gang fjernsynssignalene fra lekene var i farger.
Valg av vertsby
Grenoble ble valgt ved avstemning under den internasjonale olympiske komités 62. sesjon i Innsbruck i Østerrike 28. januar 1964.
EM i BMX-sykling 2019
EM i BMX-sykling 2019 ble arrangert i Valmiera i Latvia fra 13. til 14. juli 2019.
Necyria
Necyria er en slekt av dagsommerfugler som tilhører familien Riodinidae.
Levevis
Disse sommerfuglene lever i tropisk og subtropisk skog, blant annet tropisk regnskog og tåkeskog. Larvene lever på planteslektene Conostegia (Melastomataceae), Drymonia (Gesneriaceae) og Vochysia (Vochysiaceae). Hannene søker gjerne ned til bakken for å suge til seg mineraler fra elvebredder, mineralholdig leire, urin og lignende, de suger også væske fra åtsler av slanger og frosker, mens hunnene besøker blomster for å drikke nektar.
Utbredelse
Slekten er utbredt i Mellom- og Sør-Amerika.
Organisk vekst
Organisk vekst er vekstrate til selskap gjennom økt utbytte og salg i motsetning til fusjon eller oppkjøp av annet selskap. Organisk vekstrate ekskluderer vanligvis også valutasvingninger, mens inkludert valuta gir kjernevekst.
Kragebjørn
Kragebjørn (Ursus thibetanus), også kalt månebjørn og tibetansk svartbjørn, lever i skog- og fjellområder i Øst-Asia. Det tidligere latinske navnet på arten var Selenarctos thibetanus, som betyr «Tibets månebjørn», et navn den har fått etter det store hvite merket den har på brystet. Den er en av fire representanter i slekten Ursus.
Habitat og geografisk spredning
Asiatisk svartbjørn trives i fuktig tropisk skog i åser og bratte fjellsider, der det er tett vegetasjon. Av og til kan man også se denne bjørnen jakte etter føde på mer åpent sletteland. Sommerstid kan man finne denne bjørnen i høyder opp mot 3600 moh, selv om 1000 m er en mer gjennomsnittlig høyde å observere den i. Når høsten kommer trekker den gjerne ned fra høyden.
Asiatisk svartbjørn har trolig en bredere distribusjon i Øst-Asia enn tidligere antatt, der områder i land som Afghanistan, Bangladesh, Bhutan, India, Iran, Japan, Kambodsja, Kina, Korea, Laos, Malaysia, Mongolia, Myanmar, Nepal, Pakistan, Russland, Taiwan og Vietnam inngår. Kunnskapen om denne svartbjørnen er imidlertid så begrenset at man vet lite om hvor stor stammen er. Man har imidlertid grunn til å tro at denne bjørnen er en sterkt truet art, på grunn av tap av habitat som følge av ulovlig jakt, stor avskoging og ukontrollert landbruk.
Trusler og bevaringsstatus
Habitatet til asiatisk svartbjørn er truet av tyvjakt, ukontrollert landbruk og avskogning, og det finnes ingen planer for å gjøre noe konkret med artens sterke tilbakegang. Områder som er beskyttet er ikke i tilstrekkelig grad mangfoldige nok til å sikre artens framtid.
Denne bjørnen står på IUCNs rødliste og blir regnet som sårbar. Den står også på CITES Appendix I og er dessuten listet som truet på US Federal List.
Beskrivelse
Asiatisk svartbjørn er en meget tilpasningsdyktig art som helst unngår andre rovpattedyr og mennesker. Den veier normalt 65–150 kg og regnes som en middels stor bjørneart. Hannene veier gjerne 110–150 kg, mens binna gjerne veier 65–90 kg. Kroppen er massiv og kompakt, og lengden er ca. 125–190 cm målt fra snutespissen til halestubben, som i tillegg måler ca. 6,5-10,6 cm i lengde. Hodet er stort og rundt i formen, med små øyne. Ørene er forholdmessig store og runde og sitter lenger fra hverandre enn hos svartbjørn.
Asiatisk svartbjørn er en bjørn med mange navn. Tibetansk svartbjørn er et av de, men dette navnet ble droppet til fordel for asiatisk svartbjørn, fordi det er mer beskrivende for arten. Den har imidlertid også andre navn, for eksempel månebjørn, et navn den har fått etter den halvmånelignende flekken i brystet. Kragebjørn er ennå et alternativ, et navn den har fått på grunn av kragelignende pelsen som dannes rundt manken. Pelsen er vanligvis sort, men det finnes også bjørner som har brunfarget pels. Nylig ble det også oppdaget at det fantes blonde bjørner, samt bjørner som var både blonde og sorte i utfargingen.
Underarter
Det er beskrevet noen underarter av asiatisk svartbjørn, men det er stor uenighet blant taksonister om disse kan kalles underarter eller bør klassifiseres som varieteter. Så langt mener flertallet at de er det siste.
Atferd
Asiatisk svartbjørn er for det meste nattaktiv. Om dagen sover den gjerne i hule trestammer eller grotter, selv om det er kjent at disse bjørnene også kan være døgnaktive. Den nattaktive delen øker gjerne om høsten, da de gjerne trekker ned fra høyden i sin søken etter næringsrik mat (nøtter). Asiatisk svartbjørn er dyktige svømmere og flinke til å klatre i trær. De er sålegjengere som går på alle fire, men når de sloss reiser de seg på bakbeina og bruker de kraftige klørne på framlabbene som slagvåpen. Normalt vil slike bjørner søke å unngå nærkontakt med mennesker, men det er kjent at den kan angripe om den føler seg truet. Spesielt ei binne med unger.
De fleste asiatisk svartbjørner har vintersøvn, men ikke alle. Noen kan sove nesten hele vinteren igjennom, mens andre bare sover igjennom den kaldeste perioden. Under vintersøvn vil typiske hjertefrekvensen synke fra det normale 40-70 slag i minuttet til omkring 8-12 slag i minuttet. Temperaturen kan synke med 3-7 °C og metabolismen reduseres med opp mot 50%. Vintersøvn er ikke de samme som ekte dvale, så bjørner som sover kan utmerket godt bli vekket.
Territorium
Asiatisk svartbjørns territorium kan variere ganske mye, fra omkring 6,4-9,7 km² til 16,4-36,5 km². Størrelsen ser ut til å ha sammenheng med mattilgangen i hvert enkelt område. Desto mer mat som finnes i området, jo mindre er reviret.
Kommunikasjon
Det er kjent at asiatisk svartbjørn har utmerket syn, hørsel og luktesans, selv om det ikke foreligger noen studier som dokumenterer dette. Det er imidlertid forsket mye på amerikansk svartbjørn, som har et sanseapparat som er tilnærmet likt.
Asiatisk svartbjørn kommuniserer både visuelt og gjennom lyd. Underlegne bjørner vil eksempelvis søke vekk eller legge seg ned ovenfor en dominant bjørn, som kan klikke med tennene for å demonstrere aggresjon. Den bruker også kjemiske løsninger for å kommunisere, gjennom å markere sitt område med urin, slik at andre bjørner vet hvem som holder dette reviret. Den kans også gni seg mot trær eller klore på de for å markere et revir.
Reproduksjon og levetid
Lite er kjent om denne bjørnens reproduksjon i vill tilstand, men i fangenskap har den blitt karakterisert som promiskuøs. Binna kommer i brunst i irregulære intervaller og kan pare seg i perioder på 12-35 dager. I Sibir er det vanlig at bjørnene parer seg i juni-juli, mens det i Pakistan er vanlig i oktober. Binna går drektig i 7-8 måneder og føder normalt 2 valper, men det er kjent at også asiatisk svartbjørn har såkalt embryonisk diapause. Valpene fødes blinde og avvennes i 3-4 måneders alderen, og regnes som uavhengige av mora når de er omkring 2-3 år gamle. De regnes som voksne og kjønnsmodne i 3-4-årsalderen.
Lite er kjent om artens levetid, men det er kjent at de kan bli omkring 25 år eller mer i vill tilstand. I fangenskap kan den trolig bli omkring 40 år gammel, men det eldste registrerte tilfellet er 33 år.
Matvaner
Asiatisk svartbjørn er alteter, men eter mest vegetarkost. Luktesansen hos denne bjørnen er så god at den kan finne røtter og insekter den liker en meter under bakkenivå. En studie viser at den eter mest nøtter fra trær i bøkefamilien om høsten. Når det er sparsomt med mat er det kjent at denne bjørnen også har spist bark for å supplere kostholdet. Normal diett består av frukt, røtter og knoller, såvel som virvelløse dyr, virveldyr og kadavere. Det er også dokumentert at asiatisk svartbjørn har drept en bøffel, ved å knekke nakken på den, og så spist den. Likeledes er det vel dokumentert at den spiser av kadavere som er drept av tiger, noe som også har ført til at den blir drept av tiger fra tid til annen. Også bufe står av og til på menyen.
Tidligere utbredelse
I pleistocen var kragebjørnen også utbredt i Europa og sørlige Sibir. De europeiske kragebjørnene er beskrevet med ulike vitenskapelige navn i litteraturen, men regnes nå som to underarter: Ursus thibetanus stehlini fra tidlig midtre pleistocen (Cromer-komplekset, Elster-istiden) og Ursus thibetanus mediterraneus fra sen midtre og sen pleistocen (Holstein-mellomistid, Saale-istid og Eem-mellomistid). I Uralfjellene fantes det en tredje underart, Ursus thibetanus permjak. Europa hadde en rik bjørnefauna i pleistocen med representanter for fire utviklingslinjer innenfor underfamilien Ursinae. I sen midtre og sen pleistocen var det tre arter i verdensdelen, kragebjørn, hulebjørn og brunbjørn.
Amt Medebach
Amt Medebach var en forvaltningsenhet med sete i Medebach som ble opprettet på 1300-tallet av erkebiskopen av Köln i forbindelse med utarbeidelsen av Amtsforfatningen i hertugdømmet Westfalen. I 1802 havnet amtet såvel som hertugdømmet Westfalen innenfor territoriet til Landgrevskapet Hessen-Darmstadt. I forbindelse med opprettelsen av provinsen Westfalen innenfor kongeriket Preussen ble området i 1817 slått sammen med Amt Fredeburg til den nye Kreis Medebach. Denne kretsen ble oppløst i 1819, hvoretter den gamle Amtsbezirk Medebach ble innlemmet i Kreis Brilon. I redusert form bestod Amtet frem til 1969.
Kevin Cordes
Kevin Cordes (født 13. august 1993) er en amerikansk svømmer.
Han representerte USA under Sommer-OL 2016 i Rio de Janeiro, der han tok gull på 100 meter medley stafett.
Goossensbreen
Goossensbreen er en isbre som ligger i den sentrale delen av fjellmassivet Sør-Rondane i Dronning Maud Land. Den er om lag sju kilometer lang og ligger i den midtre delen av Brattnipene. Den strømmer i sørøstlig retning parallelt med De Breuckbreen lenger vest.
Breen er kartlagt og navngitt av Norsk Polarinstitutt. Den er oppkalt etter den belgiske fotografen Leon Goossens som deltok i den belgiske antarktisekspedisjonen i 1960.
En engelsk soldats sang
«En engelsk soldats sang» er en skillingsvise som har gått i glemmeboken i Norge, forteller Per Johan Skjærstad i boken Gode gamle viser frem fra glemselen. Opphavet til sangen er ukjent.
Teksten
kjære mitt hjerte bløder, farvel min hjertens kjær. Hør hvor signalet lyder, kaller hver tapper helt la ikke tåren flyte, jeg drage må i felt. REF: ''Farvel, min Blue Bell, leve så vel du må et siste blikk i dine øyne de blå. I kuleregnet ved vakilds skjær jeg drømmer kun om deg min hjertenskjær.'' også ditt hjerte lenges, lengter nu efter din. Sorgfullt de deg forteller, hvordan han stred og falt, han tenkte ei på heder, kun på deg overalt.
Vladimir Vukicevic
Før 2012
Han deltok i junior-VM i 2008, men ble slått ut i sitt innledende heat, med tiden 14,59 og 8.-plass.
I juli 2010 deltok han i Junior-VM i Moncton i Canada. Her ble det sølv, 7 hundredeler bak franskmannen Pascal Martinot-Lagarde. Tiden ble 13,59, selv med 2,4 m/s motvind. 10. august deltok han i Folksam Grand Prix i Göteborg, der slettet han den 19 år gamle norske juniorrekorden på 110 meter hekk, som Gaute Melby Gundersen satte i 1991. Den nye juniorrekorden ble på 14,03.
Ved NM i friidrett 2010 i Sandnes forsvarte han NM-gullet sitt på 110 meter hekk. Han løp på 14,20, nesten et halvt sekund foran Eivind Johan Stavang som fikk sølv.
Han deltok på 110 meter hekk ved U23-EM i friidrett 2011, der han løp på ny personlig rekord i semifinalen, med 13,89, og kom på syvendeplass i finalen. I august ble han også norgesmester på 110 meter hekk, med tiden 14,23.
Tony Montana
Antonio «Tony» Montana er en fiktiv karakter og hovedpersonen i 1983-filmen Scarface. Han blir fremstilt av Al Pacino i filmen, og stemmen blir spilt av André Sogliuzzo i videospillet fra 2006, Scarface: The World Is Yours. Tony Montana er blitt et kulturelt ikon, og er en av de mest kjente filmkarakterene gjennom tidene. I 2008 ble Montana kåret til den 27. største filmkarakteren av Empire Magazine. Karakteren er delvis basert på Tony Camonte, hovedpersonen i den opprinnelige romanen og filmatiseringen fra 1932. Tony Camonte er igjen inspirert av den tidligere amerikanske gangsteren Al Capone. Ifølge Oliver Stone, ble Tonys etternavn inspirert av tidligere NFL-quarterback, Joe Montana, Stones favorittspiller. En forløper roman, Scarface: The Beginning, skrevet av L.A. Banks, ble utgitt i 2006. Montana har også et stort arr på siden av ansiktet, noe som forklarer hvorfor han er kjent under kallenavnet Scarface.
Vladimir Vukicevic
2012
I EM i friidrett 2012 i Helsingfors løp han på 13,65 i kvalifiseringen, 0,12 sekunder bedre enn sin forrige personlig rekord, og gikk med det til semifinalen.
Tony Montana
Rollebesetning
Al Pacino insisterte på å ta hovedrollen som Tony Montana, selv om Robert De Niro hadde blitt tilbudt den og avvist den. Pacino jobbet med eksperter innen knivkamp, ​​trenere og bokser Roberto Durán for å oppnå kroppstypen han ønsket for rollen. Durán hjalp også til med å inspirere karakteren, som hadde "en viss løve i seg", ifølge Pacino. Meryl Streeps innvandrer-karakter i Sofies valg (1982) påvirket også Pacinos skildring av Tony Montana. Hans medstjerne Steven Bauer og en dialektcoach hjalp ham med å lære aspekter av det kubansk spanske språket og uttalen.
Vladimir Vukicevic
2012
Den 27. juli 2012 satte han ny norsk rekord på 110 meter hekk, i et stevne i Weinheim i Tyskland. Han løp da på 13,55, og slo Gaute Melby Gundersens rekord på 13,62 fra 1997.
2014
Foran 2014-sesongen endret Vukicevic startteknikken sin, og endret fra 8 til 7 steg før første hekk, for å unngå «tripping».
2015–2020
I september 2015 satte Vukicevic norsk bestenotering innendørs med 13,73 under et stevne i Warszawa. Under EM 2016 i Amsterdam satte Vukicevic norsk rekord med 13,54 i semifinalen. Dette holdt til 14.-plass. Den 19. august 2020 forbedret Vukicevic sin norske rekord på 110 meter hekk med ett sekund da han løp på 13,53 i Székesfehérvár i Ungarn.
VM i bandy 1969
Bandy-VM 1969 ble arrangert i Sverige mellom 8. og 16. februar. Det var det sjette verdensmesterskapet i bandy. Kun tre lag deltok, og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for sjette gang. Kampene ble spilt i Vänersborg, Lidköping, Örebro, Katrineholm og Uppsala.
VM skulle opprinnelig blitt spilt i Norge, men Norges Idrettsforbund oppfordret til boikott av Sovjetunionen etter deres invasjon av Tsjekkoslovakia i 1968. Dermed kunne ikke Norges bandyforbund invitere russerne til Norge, og et VM uten det eneste laget som til da hadde vunnet VM var ikke aktuelt. Sverige tok over VM på kort varsel, men det norske landslaget valgte å bli hjemme.
Gystadmarka skole
Gystadmarka skole er en barneskole på Jessheim i Ullensaker kommune i Akershus. Skolen sto ferdig høsten 2008 og har per skoleåret 2019/2020 ca 430 elever og 46 ansatte.
Pseudomegalonychus
Pseudomegalonychus er en slekt av biller i underfamilien Platyninae i familien løpebiller.
Utbredelse
Slekten er utbredt i Afrika (Tanzania).
Desperado (band)
Desperado er et hardcoreband (2002–) fra Trondheim.
Aktivitet
Bandet spilte i tidsrommet august 2003 – november 2006 over 200 konserter spredt over hele Europa. I samme tidsrom ga bandet ut 2 hele album og to EPer på sitt eget plateselskap Dead Letter, til god mottagelse blant presse og publikum.
Bandet spilte på by:Larm i 2006 og 2007, og var å finne på større scener på festivaler som Øyafestivalen og Storåsfestivalen i årene 2005 og 2006. Bandet fikk i 2006 internasjonal oppmerksomhet utenom pønkmiljøene gjennom en reutgivelse i Storbritannia som ble positivt omtalt i musikkmagasinene Kerrang! og Rock Sound.
I januar 2006 laget Lydverket en reportasje om hardcoremiljøet i Trondheim hvor Desperado ble satt i en sentral rolle.
Høsten 2007 ble bandets andre album Thugs lansert i Storbritannia. Desperado kansellerte i kjølvannet av dette flere utenlandsturneer, men det tok nesten ytterligere ett år før bandet meldte offentlig at de var blitt oppløst.
I januar 2008 spilte Desperado avskjedskonserter på Garage i Oslo og Blæst i Trondheim, og la ut en nyinnspilling av låta «Damn! we are dead!» fra 2005 tilgjengelig for nedlastning på internett. 20. august 2011 spilte Desperado enda en avskjedkonsert på Blæst med alle de opprinnelige medlemmene.
Diskografi
Lanseringsdato: 18. september 2006 (2. september 2007 i Storbritannia) Lanseringsdato: 1. oktober 2006 Lanseringsdato: 18. juni 2005 Lanseringsdato: 3. september 2003 Lanseringsdato: 26. august 2003
Alfonso III av Portugal
Afonso III av Portugal (født 5. mai 1210, død 16. februar 1279) var den femte konge av Portugal. Han var den andre sønnen til kong Afonso II av Portugal og hans hustru, Urraca av Castilla. Han etterfulgte sin bror, Sancho II av Portugal, som ble avsatt grunnet misnøye den 4. januar 1248. Afonso III styrte fram til sin død og var den første som benyttet tittelen «konge av Portugal og Algarve» etter erobringen av den sørlige delen av dagens Portugal fra maurerne og således fullførte portugisisk Reconquista og flyttet hovedstaden til Lisboa.
Tidlig liv
Afonso ble født i Coimbra i Portugal, men som den andre fødte sønn av kong Afonso II var han ikke forventet å arve tronen da hans eldre bror Sancho var kronprins. Afonso levde derfor hovedsakelig i Frankrike, hvor hans stamfar Henrik av Burgund kom fra. Der giftet han seg med Matilda II av Boulogne, arving av Boulogne, og ble således greve av Boulogne, Mortain, Aumale og Dammartin-en-Goële jure uxoris (ved retten til sin kone).
Konge av Portugal
I 1253 skilte han seg fra sin franske hustru Matilda for å kunne gifte seg med Beatrice av Castilla. Hun var en datter utenfor ekteskap av Alfonso X, konge av kongedømmet Castilla, og hans elskerinne Mayor Guillén de Guzmán. Ekteskapet var den tradisjonelle portugisiske dynastiske alliansen med Castilla.
Fast bestemt på ikke å begå de samme feiltagelsene som sin bror, viste Afonso III særskilt oppmerksomhet til hva middelklassen, bestående av handelsfolk i byene og små landeiere, hadde å si. I 1254 i byen Leiria holdt han det første Cortes, rådsmøte bestående av representanter fra adelen, middelklassen, geistlige og representanter fra alle distrikter. Han opprettet også lover som hadde til hensikt å legge begrensninger for overklassen å misbruke sin makt og myndighet på de laveste samfunnsklassene. Han grunnla også flere byer, ga bystatus til andre og omorganiserte den offentlige administrasjonen.
Etter erobringen av Faro og Algarve, måtte Afonso III ta seg av den politiske situasjonen som oppsto med nabolandet Castilla som mente at de nyerobrede landområdene til Algarve burde være kastiljansk, ikke portugisisk. Det ble begynnelsen til en rekke kriger mellom de to kongedømmene inntil det i 1267 ble inngått en avtale mellom svigerfar Alfonso X av Castilla og hans svigersønn Afonso III av Portugal som ble signert i Badajoz. Den som slo fast at den sørlige grensen mellom Castilla og Portugal skulle være elven Guadiana, slik det fortsatt er.
Afonso døde i 1279, men om det var i Alcobaça (mest sannsynlig), Coimbra eller Lisboa, er usikkert. Hans etterfølger var sønnen Denis av Portugal.
Jacques Mauduit
Jacques Mauduit (1557–1627) var en fransk komponist fra senrenessansen.
Mauduit regnes som en av de mest innovative komponistene sent på 1500-tallet, han kombinerte stemmer og instrumenter på nye måter og innførte den venetianske skoles flerkorsteknikk i fransk musikk.
Liv
Mauduit var medlem av Académie de musique et de poésie, som ble grunnlagt av Jean-Antoine de Baïf og Joachim Thibault de Courville. Formålet med akademiet var å gjenopplive Musique mesurée à l’Antique, dvs. den greske antikkens musikk i samtidens franske musikk og diktning. Etter Courvilles død i 1581, ble Mauduit akademiets musikalske leder.
Samtiden beskrev Mauduit som en modig mann. Under beleiringen av Paris (1589/90) i den blodige avslutningen av hugenottkrigene, hjalp han komponisten Claude Le Jeune, som var hugenott og følgelig sto i fare for å bli henrettet, i å flykte fra byen. Med fare for sitt eget liv reddet Mauduit dermed en stor del av Le Jeunes musikk og Baïfs upubliserte verk.
Verk
Mauduit var en produktiv chanson-komponist i tidens nye musique mesurée-stil, som strebet etter at noteverdiene skulle tilpasses det franske språks metrikk. Han komponerte i en enkel og klar stil. En av hans mest kjente verk er et femstemmig rekviem (1585) skrevet til dikteren Pierre de Ronsards begravelse. Maudits første trykte verk var de firstemmige Chansonnettes mesurées de Jean-Antoine de Baïf (1586). Denne samlingen var den første som utelukkende inneholdt musique mesurée-komposisjoner.
De fleste av Mauduits verker forsvant tidlig: Mersenne regnet over 300 salmer, flere tonesettinger av vespere og tenebraetekster, 104-hymner, messer og motetter som tapt. Dette gjør at Maudit er blant de mest betydelige og samtidig minst dokumenterte komponistene fra senrenessansen.
Mauduit skrev også Airs de cour for sang og luttakkompagnement. I 1617 skrev han sammen med Pierre Guédron, Antoine de Boësset og Gabriel Bataille på balletten La Déliverance de Renaud.
Meincke (slekt)
Meincke er en norsk slekt som stammer fra Flensburg. Den eldste kjente stamfaren er kjøpmannen Heinrich Meincke fra Winten ved Minden i Westfalen, som var blant protestantene som flyktet nordover under tredveårskrigen. Hans oldebarn Henrik og Bernhard Meincke i Flensburg hadde etterslekt i Norge og Danmark. Meincke-familen tilhørte handelspatrisiatet i Søgaden i Trondheim, og kom til å eie både Lade gård og Devle gård.
Chang Jian
Chang Jian (kinesisk: 常建, pinyin: Cháng Jiàn, Wade-Giles: Ch'ang Chien, tidlig på 700-tallet, var en kinesisk dikter under Tangdynastiet. To av hans dikt ble tatt med i den populære antologien Tre hundre Tang-dikt.
Chang Jians to dikt i denne antologien er oversatt til engelsk av Witter Bynner som «At Wang Changling's Retreat» (om dikteren Wang Changling) og «A Buddhist Retreat Behind Broken-mountain Temple».
Emmanuel-Joseph Sieyès
Emmanuel-Joseph Sieyès (født 3. mai 1748 i Fréjus i Frankrike, død 20. juni 1836 i Paris) var en fransk prest og revolusjonær. Sieyès evnet å tilpasse seg de skiftende maktforholdene i revolusjonens forskjellige faser, og beskrev kort sin karriere da han ble spurt, slik: «Jeg har overlevd.» (J'ai vécu.)
Bakgrunn
Emmanuel-Joseph Sieyès var femte barn til Honoré og Annabelle Sieyès i Sør-Frankrike. Sieyès' far var lokal skatteoppkrever med beskjedne innkomster, og familien, på tross av at de hadde noe adelsblod i slekten, ble regnet som del av almuen.
Sieyès' første utdannelse ble gitt ham av privatlærere og senere av jesuittene. Han gikk også noen tid ved collèget ledet av Doctrinaires i Draguignan. Sieyès ønsket først å slutte seg til hæren og bli soldat, men hans svake helse, sammen med foreldrenes fromhet, gjorde at han heller slo inn på den kirkelige løpebane. Generalvikaren av Fréjus tilbød seg å støtte ham, ut av en følelse av forpliktelse overfor hans far.
Geistlig
Sieyès studerte ved Saint-Sulpice i Paris. Der kom han i berøring med verker av de politiske tenkere John Locke, Etienne Bonnot de Condillac og andre, og forsømte teologistudiene.
Ikke desto mindre ble han presteviet i 1774, og fra 1775 var han kannik i Tréguier. Han var skarpsindig og lærenem, og gjorde en viss kirkelig karriere. Han ble generalvikar for biskopen av Chartres. I 1787 og 1788 var han medlem av provinsialstendene for sitt bispedømmes kleresi i provinsen Orléanais.
Den franske revolusjon
Han tok aktivt del i den franske revolusjon fra begynnelsen, med publikasjonen av Hva er tredjestanden? i 1789. Dette skriftet begynner med ordene (spørsmål og svar):
I 1789, etter at han hadde bosatt seg i Paris, ble han valgt til Stenderforsamlingen, ikke av geistligheten, men av tredjestanden. Her viste Sieyès sin kløkt i skarpsindige bemerkninger, men som egentlig taler var han ikke fremragende.
Det var han som 17. juni foreslo å omdanne tredjestandens kammer til nasjonalforsamling. Han skrev ballsalseden og arbeidet med grunnloven.
Sieyès var blant flertallet som stemte for dødsstraff for den avsatte kongen, borger Louis Capet.
I 1795 avslo han en plass i Direktoriet. I 1798 ble han sendt som ambassadør til Berlin. I 1799 bestemte han seg for å gå inn i Direktoriet. Han innså at forfatningen kun kunne endres ved hæren og ved et statskupp.
Etter revolusjonen
Han forberedte siden statskuppet 18 brumaire-kuppet og var president i Senatet i det første keiserdømmet. Etter statskuppet ble Sieyès sammen med Roger Ducos og Napoléon Bonaparte republikkens tre konsuler.
Sieyès hadde håpet på å skape en ny forfatning og gjøre Frankrike lykkelig, men Bonaparte skubbet ham snart til side og ordnet selv alt, mens Sieyès fikk statsdomenet Crosne som statsbelønning og til sist ble greve (1809). I de hundre dagene var Sieyès medlem av Pair-kammeret.
Kong Ludvig XVIII av Frankrike forviste ham som kongemorder, og Sieyès bodde i Brussel til 1830. Etter sin hjemkomst ble han hedret ved at han ble tatt opp som medlem av det franske akademi.
Ungguttens farvel
«Ungguttens farvel» er en gammel sjømannsvise av ukjent opphav, forteller Per Johan Skjærstad i boken Gode gamle viser frem fra glemselen, utgitt på Gyldendal i 1982. Skjærstad forteller videre at disse gamle sjømannsvisene ofte hadde temaet som i denne: En gutt som reiser fra sine kjære, på grunn av sveken kjærlighet til jenta han elsket.
Teksten
vil drage bort fra det sted hvor jeg er født, og på sjøen jeg fortjene vil mitt brød. Kjære fader kast kvalene på dør, og tårene fra kinnet borttør. En som ditt hjerte er verdig til at få jeg skal aldri mer i veien for deg gå. nei ingen gravsten på hvilested stå, det skal ei prydes med blomstene de små.
Viking TV
Viking TV er en norsk TV-kanal om fotballaget Viking FK. Viking TV startet 2. mars 2008, og kanalen skal hver uke sende 50 timer tv. Kanalen distribueres via Lyse og Altibox' bredbåndsnett, og når ut til 120 000 seere i 45 000 husstander. Lyse - kanalplass 53 Altibox - kanalplass 36
Habitus (sosiologi)
I Bourdieus teorier er habitus et begrep som benyttes for å analysere relasjoner mellom individers posisjon i det sosiale rommet og deres egne valg, altså hvordan de posisjonerer seg selv og hvordan dette bidrar til å opprettholde makthierarkier. Livsstil og smak, som ofte innebærer en avsmak for andre gruppers smak, er viktige deler i en persons habitus. Individets habitus preges av den dominerende habitus i den sosiale gruppen individet tilhører. Habitus skaper felles perspektiver på omverdenen og på individers selvforståelse, og er et middel for å avgrense seg fra andre grupper. Kan også kort forklares som summen av det levde liv.
הביטוס అలవాటు
Divine
Harris Glenn Milstead (født 19. oktober 1945 i Towson i Baltimore i Maryland, død 7. mars 1988 i Los Angeles i California), bedre kjent under dragartistnavnet Divine, var en artist og skuespiller med flere hi-energy-hits tidlig og midten av 1980-årene.
En av hans største hits var produsert av 1980-årenes superprodusenter Stock, Aitken, Waterman og het You Think You're a Man, og den nådde en 16.-plass i England. Divine var stjerne i flere av John Waters Baltimore-filmer, hvorav den kanskje mest kjente er Pink Flamingos.
Divine døde av søvnapné i 1988, i en alder av 42 år.
Egil Olsen (Strømsgodset)
Olsen debuterte for det norske landslaget mot i juli 1970 i en kamp der navnebror Egil «Drillo» Olsen også spilte. Totalt fikk han fire landskamper.
Olsen var lærer ved Rælingen videregående skole og underviste også ved Universitetet i Oslo.
Stanley Cup-sluttspillet 2012
Stanley Cup-sluttspillet 2012 begynte 11. april 2012 etter at grunnspillet i NHL ble avsluttet 8. april. Dette grunnspillet avgjorde hvilke lag som ble kvalifiserte og seedingen dem imellom. Tittelforsvarer var Boston Bruins som vant finaleserien 4-3 etter å ha vunnet den avgjørende kampen mot Vancouver Canucks 4-0 i en bortekamp i Rogers Arena 15. juni 2011.
Kvalifiserte lag
Etter grunnserien var 16 lag kvalifisert til sluttspillet, og Vancouver Canucks ble tildelt Presidents' Trophy da dette laget fikk flest poeng i grunnspillet med sine 111 poeng. Division-vinnerne får ikke dårligere seeding enn nr 3 innen sin conference. Om flere lag ender på samme poengsum, skal de rangeres som følger: 1. gjennomsnittlig poengsum pr kamp, 2. flest vunnet kamper ved full tid, 3. flest poeng mot de andre lagene de ligger likt med, 4. beste målforskjell.
Følgende lag var kvalifiserte, med en rangering:
Sluttspill
I hver runde spiller det laget med høyest seeding i hver conference mot det lavest seedede, gjenværende laget. Det høyest seedede laget har hjemmebanefordel, mens i Stanley Cup-finalen har det laget med flest poeng fra grunnserien hjemmebanefordel.
Det spilles best av syv kamper, i følgende serie (for det høyst seedede laget): H-H-B-B-H-B-H, slik at det høyest seedede laget starter med to hjemmekamper.
Stanley Cup-finalene
Finalen spilles best av 7 kamper. Det lag som hadde flest poeng i grunnserien er det høyest rangerte lag, og har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.
Los Angeles Kings ble kvalifisert fra Western Conference, men har lavere poengsum fra grunnserien enn New Jersey Devils fra Eastern Conference.
Alle klokkeslett er i UTC-04:00
Poengtoppen
These are the top ten skaters based on points. If the list exceeds ten skaters because of a tie in points, goals take precedence, and all the tied skaters are shown. KS = Kamper spilt; M = Mål; A = Assists; Poeng= antall poeng; +/– = Pluss/minus; PIM = Utvisningsminutter
Målvakter
De fem beste målvaktene i sluttspillet, basert på GAA («goals against average») og redningsprosent, og som har spilt minst 420 minutter (tilsvarer minst syv kamper). KS = Kamper spilt; V = Vunnet; T = Tap; Sk = Skudd; M = Mål sluppet inn; GAA = Goals against average; R% = Redningsprosent; RB = Rent bur, kamper uten å ha sluppet inn mål; IT = Istid (minutter:sekunder)
Asiamesterskapet i fotball for kvinner 2001
Asiamesterskapet i fotball for kvinner 2001 ble arrangert på Taiwan mellom den 4. og 16. desember 2001. Det var det trettende arrangementet av Asiamesterskapet i fotball for kvinner. Antall lag i mesterskapet hadde blitt redusert fra 15 til 14 siden sist mesterskap. Det var de samme lagene som forrige mesterskap, med unntak av at Nepal ikke stilte, mens Singapore var tilbake. Kasakhstan var opptatt med å bli del av UEFA, og stilte derfor ikke. Nord-Korea vant finalen for første gang, og brøt dermed Kinas seiersrekke på 7 mesterskap på rad. Tapende finalist var Japan.
Sluttspillet
Deltakerlandene var:
Kiambere vannkraftverk
Kiambere vannkraftverk med Kiambere-demningen er et vannkraftverk på elva Tana i Kenya, 200 km fra Nairobi. Kraftverket har installert 144 MW brutto produksjonseffekt, fordelt på 2 turbiner. Anlegget ble påbegynt i 1984 og stod ferdig i 1988. Dette er et av landets kraftigste vannkraftverk. Operatør er det statlige energiselskapet KenGen. Reservoaret er på 60 km².
Kufstein (distrikt)
Distriktet Kufstein er et av ni forvaltningsdistrikter (Bezirke) i den østerrikske delstaten Tirol. Det er oppkalt etter byen Kufstein, som er forvaltningssetet. Nabodistriktene er Schwaz i vest og Kitzbühel i syd; dessuten grenser det til Bayern (Tyskland) i nord. Distriktet har til sammen 98 000 innbyggere (2005) og dekker et areal på 970 km².
Distriktet Kufstein består av den laveste delen (ned mot 499 moh.) av Unterinntal samt flere mindre nordlige (Brandenberger Tal og Thierseetal) og sydlige sidedaler (Alpbachtal og Wildschönau).
Kommuner
Distriktet Kufstein har 30 kommuner (innbyggertall i parentes):
Ketelersbreen
Breen er kartlagt og navngitt av Norsk Polarinstitutt. Den er oppkalt etter den belgiske spesialisten på radioaktivitet Roger Ketelers som deltok i den belgiske antarktisekspedisjonen i 1959 og den belgisk-nederlandske antarktisekspedisjonen i 1965.
Grenoble
Grenoble er en by og kommune i det sørøstlige Frankrike ved foten av Alpene, der elven Drac flyter sammen med elven Isère. Grenoble er hovedstaden i departementet Isère, som ligger i regionen Auvergne-Rhône-Alpes. Kommunen har om lag 160,000 innbyggere. Nærheten til fjellene har ført til at byen har blitt kjent som «Alpenes hovedstad».
Grenobles historie går mer enn 2000 år tilbake i tiden, og byen har vært hovedstad for Dauphiné siden 1000-tallet. Byen opplevde en periode med økonomisk utvikling 1800- og 1900-tallet, noe som ble symbolisert ved avviklingen av Vinter-OL i 1968. Byen er nå et viktig vitenskapelig senter i Europa. Med 60 000 studenter ble byen et senter for referanse i nanoteknologi.
Befolkningstallet i selve kommunen Grenoble var ved folketellingen i 2013 på 160,215 personer. Med de 53 omkringliggende kommuner som danner Unité urbaine de Grenoble var folketallet 495,429. Hele omlandet med 197 kommuner som kalles «Aire urbaine de Grenoble» hadde 664,832 innbyggere ved den samme folketellingen i 2008. Innbyggerne i byen kalles Grenoblois.
Blant de mange kommunene som tilsammen danner Grenoble finner vi de største forstedene, Saint-Martin-d'Hères, Échirolles, og Fontaine, alle med en befolkning på over 20,000 innbyggere.
Elaphodes
Elaphodes er en slekt med biller som tilhører familiegruppen bladbiller (Chrysomelidae).
Utseende
Elaphodes er små (2-5 millimeter), brede, blanke bladbiller, brunrøde til svarte. De er korte og brede. Antennene er ganske tynne og middels lange. Pronotum er avrundet. Hodet er synlig ovenfra.
Levevis
Både larvene og de voksne (imago) billene lever av å spise blad på næringsplanten og er særlig aktive i varme og solskinn.
Brukshundsport
Brukshundsport eller bruks er en konkurransesport med hunder som har blitt stadig mer populær i det norske brukshundmiljøet. Det konkurreres i tre forskjellige grener, nemlig spor, rundering og rapport. Brukshundsport har mange fellestrekk med IPO, men øvelsene er ikke de samme. Blant annet inngår ikke forsvarsdelen (såkalt schütz).
Konkurransen
Hver konkurransegren er delt inn i 4 klasser, kalt A, B, C og D. Klasse D er laveste klasse, og man rykker oppover i klassene ved å oppnå en viss minste poengsum. Hundene må være mist 12 måneder før de kan starte. Hunder født etter 30. juni 2002 må dessuten ha bestått en såkalt karaktertest (eller tilsvarende).
Hver klasse består av 3 deler. Lydighetsdelen og feltsøket er likt uansett om man konkurrerer i spesialøvelsene spor, rundering eller rapport. I klasse A kan det deles ut brukssertifikat, slik at hunden kan oppnå å bli en såkalt brukschampion. Det arrangeres dessuten norgesmesterskap og nordisk mesterskap i kl. A.
Hovin skole (Ullensaker)
Hovin skole er en barneskole i Jessheim i Ullensaker kommune i Akershus. Skolen ble åpnet i 1932, og har blitt utbedret flere ganger siden. Høsten 2009 gikk startskuddet for nok en utbygging og oppussing av skolen. Denne skolen er også med i en kampanje mot mobbing og vant førsteplass- samt på grunn av TL, (trivselsledere), som går rundt i friminuttene og passer på at alle har det bra. En smal detalj er også "Vennebenken", der hvor noen sitter hver gang de har blitt såret, eller har ingen å leke med. Hovin skole er en såkalt "PALS"-skole, hvilket innebærer at lærere og elever forholder seg til et klart definert sett av regler og rutiner for å forebygge problematisk adferd.
Cornelis Berkhouwer
Cornelis Berkhouwer (født 19. mars 1919 i Alkmaar, Nederland, død 5. oktober 1992 samme sted) var en nederlandsk jurist og politiker (Volkspartij voor Vrijheid en Democratie). Han var medlem av Europaparlamentet fra 1956 til 1985, og var fra 1973 til 1975 Europaparlamentets president. Berkhouwer var medlem av Tweede Kamer i Staten-Generaal, fra 6. november 1956 til 4. september 1979.
Kufstein
Kufstein er med 17 500 innbyggere (2006) den nest største byen i den østerrikske delstaten Tirol. Den ligger ved elven Inn, der denne krysser grensen mellom Tirol og Tyskland (Bayern). Kufstein er forvaltningssete for distriktet med samme navn.